### Resumé

Vejle Kommune har modtaget en henvendelse fra Det Kommunale Tilsyn ved Ankestyrelsen. Tilsynet har modtaget en henvendelse fra Ældresagen i forbindelse med flytningen til John Lauritsen. Tilsynet ønsker en udtalelse fra byrådet på baggrund af henvendelsen fra Ældresagen.

Tilsynet skal bruge udtalelsen til at vurdere om der er grundlag for at rejse en tilsynssag.

### Sagsfremstilling

Vejle Kommune har modtaget en henvendelse fra Det Kommunale Tilsyn ved Ankestyrelsen. Ældresagen har, d. 10. februar 2023, henvendt sig til Tilsynet med oplysninger om forskellige henvendelser fra pårørende, vedrørende flytning af borgere til nyoprettede plejecentre, i flere kommuner.

Særligt for Vejle Kommune, omhandler henvendelsen forholdet omkring beboernes afholdelse af indskud og flytteudgifter i forbindelse med flytning til John Lauritsen. Det problematiseres samtidig, at der træffes politiske beslutninger om at nedlægge plejecentre, hvor mange af beboerne har en demenssygdom, da det er Ældresagens opfattelse, at borgere med en betydelig og varigt nedsat psykisk funktionsevne, ikke er i stand til at give et informeret samtykke til en flytning og dermed er beskyttet mod at blive flyttet, hvis ikke flytningen har hjemmel i servicelovens regler om flytning uden samtykke.

Oplysningerne omkring beboernes afholdelse af indskud og flytteudgifter i forbindelse med flytningen, der er problematiseret i Ældresagens henvendelse til Tilsynet d. 10. februar 2023, svarer ikke til de faktiske forhold, der gjorde sig gældende i forbindelse med flytningen til John Lauritsen.

Forvaltningen har udarbejdet en høringsskrivelse til Tilsynet, hvori de faktiske omstændigheder omkring afholdelsen af indskud og flytteudgifter i forbindelse med flytningen til John Lauritsen er beskrevet. Skrivelsen indeholder ligeledes en beskrivelse af, hvordan forvaltningen sikrede sig, at de berørte beboere kunne give et informeret samtykke til flytning til John Lauritsen.

Vejle Kommune har fået fristudsættelse på høringsskrivelsen, således at høringsskrivelsen sendes til Tilsynet efter byrådsmøde d. 24. april 2024.

### Sagens videre forløb

Sagen skal viderebehandles i byrådet.

### Historik

#### Velfærdsdirektøren indstiller, den 20. marts 2024, punkt 25:

At høringsskrivelsen godkendes.

#### Beslutning fra Seniorudvalget, den 20. marts 2024, punkt 25:

Godkendt

### Beslutning

Godkendt.

Fraværende: Yda Madsen.